ΓΡΑΠΤΗ ΕΡΩΤΗΣΗ E-2546/99

υποβολή: Guido Podest (PPE-DE) προς το Συμβούλιο

(22 Δεκεμβρίου 1999)

Θέμα: Πρώην διαμεθοριακές πόλεις

Από μακρά και διαρθρωμένη έρευνα, με την οποία ασχολήθηκαν πολλοίπάλληλοι διαφόρων γενικών διευθύνσεων της Επιτροπής, προέκυψε ότι τα θεσμικά όργανα της Ευρωπαϊκής Ενώσεως δεν έχουν προωθήσει

μελέτες σχετικά με τις ειδικές γεωγραφικές συνθήκες και τις οικονομικές δραστηριότητες ορισμένων περιοχών οι οποίες, με τη διεργασία της ολοκλήρωσης της εσωτερικής αγοράς και με την έναρξη ισχύος της συμφωνίας του Σένγκεν, έχασαν την κοινωνικοοικονομική τους διάσταση: πρόκειται για τις διαμεθοριακές περιοχές.

λοι μας τασσόμαστεπέρ μίας ολοένα και περισσότερο ενωμένης Ευρωπαϊκής Ενώσεως, αλλά εξακολουθεί να παραμένει ως απόλυτηποχρέωσή μας ο σεβασμός των αναγκών όλων των πολιτών της. Η μόνη σχετική κοινοτική παρέμβαση που έγινε με την έναρξη ισχύος της συμφωνίας του Σένγκεν ήταν η πρόβλεψη ενός ειδικού προγράμματος κινητικότητας για τους τελωνειακούςπαλλήλους αλλά καμία ενέργεια δενλοποιήθηκε για όσους είχαν οικονομικές δραστηριότητες που συνδέονται με την παρουσία των συνόρων.

Δεν θεωρεί άραγε το Συμβούλιο ότι απαιτείται και επείγει η εκπόνηση αναλυτικής μελέτης σχετικά με τις ανάγκες αυτών των ειδικών περιοχών της Ευρωπαϊκής Ενώσεως;

Δεν φρονεί εξάλλου το Συμβούλιο ότι θα ήταν σκόπιμο να πραγματοποιηθούν ειδικές παρεμβάσεις στον τομέα της διοικητικής μέριμνας και των οικονομικών δραστηριοτήτωνπέρ όσων πρόκειται να πληγούν βραχυπρόθεσμα από τις επιπτώσεις της ενιαίας αγοράς;

Απάντηση

(14 Φεβρουαρίου 2000)

1. Το Συμβούλιο έχει επίγνωση των προβλημάτων που αφορούν τις παραμεθόριες περιοχές της Ένωσης και πιστεύει ότι, όπως αναφέρει και ο αξιότιμος κ. βουλευτής, πρέπει να ληφθούνπόψη οι ειδικές ανάγκες των περιοχών αυτών.

2. Μέχρι σήμερα, 10 κράτη μέλη της Ένωσης έχουν καταργήσει τους ελέγχους προσώπων στα εσωτερικά σύνορα στο πλαίσιο της εφαρμογής του κεκτημένου Σένγκεν.

Μολονότι το μέτρο αυτό επέτρεψε την ελεύθερη κυκλοφορία των προσώπων, δεν έχει οδηγήσει στην αποχώρηση των αρμόδιων αρχών από τις παραμεθόριες περιοχές. Πράγματι, οι διατάξεις που θέσπισαν τα κράτη που συμμετέχουν στην συνεργασία Σένγκεν προβλέπουν σε περαιτέρω ενίσχυση της αστυνομικής και δικαστικής συνεργασίας. Τα άρθρα 39 και επόμενα της συνθήκης του Σένγκεν θέτουν τις βάσεις της αστυνομικής συνεργασίας και καλούν τα κράτη να συνάψουν «ακόμη πληρέστερες διμερείς συμφωνίες (παρούσες και μελλοντικές) μεταξύ των συμβαλλόμενων μερών που έχουν κοινά σύνορα». Η συνεργασία προβλέπει ήδη διατάξεις για θέματα δίωξης και παρατήρησης, καθώς και ενίσχυση της ανταλλαγής πληροφοριών, ιδίως με απόσπαση αξιωματικών συνδέσμων.

Τα μέτρα στις παραμεθόριες περιοχές θα μπορούσαν να λάβουν ποικίλες μορφές, ιδίως κοινά αστυνομικά τμήματα ή κέντρα αστυνομικής και τελωνειακής συνεργασίας. Τα καθήκοντά τους είναι σημαντικά, όπως συλλογή και ανταλλαγή πληροφοριών, συνεργασία για απομάκρυνση των παρανόμων αλλοδαπών, επίβλεψη της επανεισδοχής των αιτούντων άσυλο, κλπ.

3. Εξάλλου, στο πρόσφατο σχέδιο ανακοίνωσής της για το Interreg, η Επιτροπήπογραμμίζει ότι οι παραμεθόριες περιοχές έχουν συχνά παραμεληθεί, στο πλαίσιο εθνικών πολιτικών, γεγονός που τους έχει προσδώσει, στο οικονομικό επίπεδο, ένα περιφερειακό χαρακτήρα σε σχέση με τη λοιπή επικράτεια.

Μολονότι, με την ενιαία αγορά και την ΟΝΕ, η κατάσταση αυτή βελτιώνεται, πρέπει να καταβληθούν συμπληρωματικές προσπάθειες για να ενισχυθεί η συνεργασία προς αμοιβαίο όφελος των παραμεθόριων περιοχών.

4. Η Ευρωπαϊκή Ένωση συμβάλλει χρηματοδοτικά, στο πλαίσιο της κοινοτικής πρωτοβουλίας «Interreg», στην προώθηση των κοινών σχεδίων σε θέματα ανάπτυξης των ΜΜΕ, εκπαίδευσης, κατάρτισης και πολιτιστικών ανταλλαγών, προβλημάτωνγείας στις παραμεθόριες περιοχές, καθώς και προστασίας και βελτίωσης του περιβάλλοντος, δικτύων ενέργειας, μεταφορών και τηλεπικοινωνιών, καθώς και για κοινά συστήματα διαχείρισης και διασυνοριακούς και διακρατικούς οργανισμούς.

5. Κατά τη διάρκεια της περιόδου προγραμματισμού 1994-1999, το Interreg διέθεσε 2.600 εκατομμ. ευρώ για το θέμα «διασυνοριακή συνεργασία ».

Η νέα φάση του Interreg (περίοδος 2000-2006) αποβλέπει επίσης, στο σκέλος Α, στη διασυνοριακή συνεργασία μεταξύ συνορευουσών τοπικών αυτοδιοικήσεων με σκοπό την ανάπτυξη διασυνοριακών οικονομικών και κοινωνικών πόλων βάσει κοινών στρατηγικών βιώσιμης περιφερειακής ανάπτυξης.

Η συνολική συνεισφορά του ΕΤΑ στο Interreg για την περίοδο 2000-2006 ανέρχεται σε 4.875 εκατομμ. ευρώ. Η συνεισφορά αυτή έχει ανώτατο όριο το 75 % του συνολικού κόστους των σχεδίων και προγραμμάτων στις περιφέρειες του στόχου 1 και τουλάχιστον 50 % στις άλλες. Εξάλλου, τα κράτη μέλη οφείλουν να μεριμνήσουν ώστε να διαθέσουν μεταξύ 50 και 80 % της συνολικής χρηματοδότησής τους προς το Interreg για τη διασυνοριακή συνεργασία

Όσον αφορά ζητήματα διοικητικής μέριμνας και οικονομικής φύσεως στις παραμεθόριες περιοχές, το Συμβούλιο εφιστά την προσοχή του αξιότιμου κ. βουλευτού, στις δράσεις που έχουν αναληφθεί στο πλαίσιο των Διαρθρωτικών Ταμείων και ιδιαίτερα στο πλαίσιο της κοινοτικής πρωτοβουλίας «Interreg» για την ανάπτυξη των παραμεθόριων περιοχών. Με την κατάργηση των εσωτερικών συνόρων, χρησιμοποιήθηκαν ευρύτατα οι οικονομικές δυνατότητες που προσφέρει το μέσο αυτό διαρθρωτικής πολιτικής.